open-index/open-wikipedia-markdown huggingface dataset:
איי כריסטיאניה (אנטארקטיקה)

**איי כריסטיאניה** (באנגלית: **Christiania Islands**) הם קבוצת איים וסלעים בין האי לייז' והאי טריניטי, בארכיפלג פאלמר שבאנטארקטיקה.

## היסטוריה
### גילוי ההרים
ההרים התגלו על ידי המשלחת האנטארקטית הבלגית (שחקרה את אנטארקטיקה בין השנים 1897 – 1899) בפיקודו של אדריאן דה ז'רלאש.

### מקור השם
ז'רלאש קרא להרים על שמה של העיר כריסטיאניה (כיום אוסלו) שבנורווגיה, בה השיג סיוע וציוד למשלחתו.

## לקריאה נוספת
• Thomas Wyatt. Bagshawe, **[https://books.google.co.il/books?id=3Ow8AAAAIAAJ&pg=PA186&lpg=PA186&dq=%22Christiania+Islands%22&source=bl&ots=PYVk5P9bVV&sig=ACfU3U3uM8xBgTWc3athAbWTk8hgL7O8cA&hl=en&sa=X&ved=2ahUKEwiGx9qe24_lAhUDZFAKHVMhD_QQ6AEwEnoECAkQAQ#v=onepage&q=%22Christiania%20Islands%22&f=false Two men in the Antarctic : an expedition to Graham land, 1920-1922]**, P 186

• United States. Hydrographic Office, **[https://books.google.co.il/books?id=ij-Mscote6UC&pg=PA413&lpg=PA413&dq=%22Christiania+Islands%22&source=bl&ots=TduGpIYe7q&sig=ACfU3U3YsFA0HXiBOFiPy3N3lkNFYIRh3Q&hl=en&sa=X&ved=2ahUKEwizoNDd24_lAhUDKFAKHcjkBto4ChDoATAAegQICRAB#v=onepage&q=%22Christiania%20Islands%22&f=false Sailing Directions for Antarctica]**, P 144

## קישורים חיצוניים
* איי כריסטיאניה באתר הסקר הגאולוגי של ארצות הברית
* איי כריסטיאניה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור איי כריסטיאניה
* תצלום לוויין של אזור איי כריסטיאניה, וציון מקום האתרים שסביבו באתר copernix

## הערות שוליים

כריסטיאניה
טקסט (סרט)

**טקסט** (ברוסית: **Текст**) הוא סרט דרמה ומותחן רוסי בבימויו של קלים שיפנקו ובכיכובו של אלכסנדר פטרוב. הסרט מהווה עיבוד לרומן באותו שם מאת דמיטרי גלוכובסקי שגם כתב את התסריט לסרט.

בטקס פרסי נשר הזהב הרוסי ה-18, שנערך בינואר 2020, הסרט זכה בפרס נשר הזהב בקטגוריית הסרט העלילתי הטוב ביותר, בנוסף זכה גם בפרסים בקטגוריות השחקן הטוב ביותר לאלכסנדר פטרוב ושחקן המשנה הטוב ביותר לאיוואן יאנקובסקי. בנוסף זכה גם בקטגוריית העריכה הטובה ביותר. במאי 2020 זכה הסרט בפרס התאחדות מפיקי הקולנוע והטלוויזיה בקטגוריית הסרט העלילתי הטוב ביותר.

גרסה מורחבת כמיני-סדרה בת 5 פרקים בשם "טקסט: המציאות", עלתה בשירות הסטרימינג Start.ru ב-3 ביולי 2020.

## תקציר עלילת הסרט
הסרט מספר כיצד איליה גוריונוב בן ה-27, מוצא את עצמו מאחורי סורג ובריח בהאשמת שווא על גידול לא חוקי של סמים. ברגע שהוא משתחרר הוא מבין שהוא כבר לא יכול לחזור לחייו הקודמים ומחליט לנקום בקצין המשטרה פיוטר חאזין, שבגללו הוא סיים בכלא. כתוצאה מפגישתם איליה הורג את חאזין, מקבל את הסמארטפון שלו ומתחיל לחיות את חיי הבחור, שולח הודעות טקסט לעמיתיו, הבוסים, ההורים והבחורה שלו.

## שחקנים ודמויות
* אלכסנדר פטרוב – איליה גוריונוב
* כריסטינה אסמוס – נינה
* איוואן יאנקובסקי – פיוטר חאזין
* סופיה אוזרובה – ורה
* מקסים וינוגרדוב – סרגיי

## קישורים חיצוניים

* "טקסט" באתר KinoPoisk
## הערות שוליים

קטגוריה:זוכי פרס APKiT
קטגוריה:סרטי מתח רוסיים
קטגוריה:סרטי דרמה רוסיים
קטגוריה:סרטי פעולה רוסיים
קטגוריה:סרטי 2019
קטגוריה:סרטים ברוסית
קטגוריה:סרטים רוסיים מבוססי ספרים
קטגוריה:סרטים שבוימו על ידי קלים שיפנקו
קטגוריה:שירות הווידאו START: סרטים
היהודים - 7 שאלות נפוצות

**היהודים - 7 שאלות נפוצות** הוא ספר מאת שמואל רוזנר העוסק בשאלות יסודיות הנוגעות לעם היהודי.

הספר יצא לאור בשנת 2016, בהוצאת דביר ובית התפוצות.
## הספר
בהקדמה לספר, מסביר המחבר את מטרתו וייחודו: "...על כל אחד מהנושאים הנדונים בו נכתבו כרכים עבי כרס... הספר הזה קצר במכוון - ניסיון לנסח בתמצית את מצב הצבירה היהודי."
הספר מורכב משבעה נושאים:
#החלק הראשון עוסק בנושא "מהי יהדות"?. כחלק מבחינת הנושא מראה המחבר כי ב-300 השנים האחרונות התשובה לשאלה הזו הפכה מורכבת מאשר באלפי השנים שקדמו להם.
#החלק השני בוחן את הסוגיה שיש לה כיום גם היבטים משפטיים משמעותיים: "מיהו יהודי?" לצד הצבת התשובות, המחבר מסביר גם את המשמעויות הקריטיות של כל אחת מהן.
#החלק השלישי דן בשאלה "האם יש ערכים יהודיים" ואם כן, מה הם ומי מוסמך לקבוע אותם? בפרק זה מדגים המחבר כי בנאומו של נשיא ארצות הברית ברק אובמה בפני קהילה יהודית, עלה כי לתפיסתו "הערכים היהודיים" דומים מאוד לערכיו שלו.
#החלק הרביעי סוקר את האנטישמיות ותופעת העלילות דם ומנסה להסביר את הגורמים לכך. לצד ההסברים האפשריים השונים טוען המחבר כי "אפשר להסביר את השנאה ליהודים בכל רגע בזמן; קשה יותר להסביר את השנאה ליהודים בכל רגעי הזמן".
#החלק החמישי דן בתאוריות השונות שהועלו בניסיון להבין את "כושר השרידות" הייחודי של העם היהודי - ביחס לכל אחת מהציוויליזציות השונות בהם התקיים העם היהודי לאורך אלפי שנים. לאחר מכן בוחן המחבר האם ובאיזו מידה, אותן סיבות לשרידותו של העם היהודי קיימות גם במאה ה-21.
#החלק השישי מעמיק בשאלת מעמדו של היישוב היהודי בארץ ישראל, מול הקהילות היהודיות ב"גולה".
# החלק השביעי המסיים את הסוגיות הנידונות בספר, בוחן האם קיים "גניוס יהודי" ואם כן, מהם הגורמים לכך. על השאלה הראשונה התשובה בספר חד משמעית, אך מובאות גישות רבות מתי התחילה "ההצטיינות היהודית" ומה הגורמים לה.

בסוף כל אחד מהחלקים מוצג מבנה תרשימי, שמציג את התובנות המרכזיות שהועלו לגביו.

כנספח לספר מצורף "אחרית דבר" המכוון לעתיד ורשימת "היסטוריה יהודית מקוצרת" הכוללת את האירועים המשמעותיים ביותר עבור העם היהודי מבריאת העולם ועד תחילת המאה ה-21.

צור ארליך כתב בביקורת על הספר:

## קישורים חיצוניים
* הספר באתר הוצאת כנרת זמורה ביתן
* הספר באתר בית התפוצות
* הפרק הראשון באתר "עברית"
על הספר:
* 
* 

## הערות שוליים

קטגוריה:ספרים ישראליים
קטגוריה:ספרי עיון בעברית
קטגוריה:יהודים
הרי ברוגמאן

**הרי ברוגמאן** (באנגלית: **Brugmann Mountains**) הם הרים בצידו המזרחי של האי לייז', בארכיפלג פאלמר שבאנטארקטיקה. 

ההרים מתנשאים לגובה של 850 מטרים מעל פני הים.  

כיוון ההרים צפון-מזרח - דרום-מערב.   

המדרונות המזרחיים של ההרים - תלולים וסלעיים, בעוד שהמדרונות המערביים מתונים.   

הפסגות העיקריות של ההרים הם:  

הר וסאליוס, פסגת פבלוב, פסגת מישב, הר קוזיאק, פסגת ואז'ארוב, ופסגת באלקאנוב.   

## היסטוריה
### גילוי ההרים

ההרים התגלו על ידי המשלחת האנטארקטית הבלגית (שחקרה את אנטארקטיקה בין השנים 1897 – 1899) בפיקודו של אדריאן דה ז'רלאש. 

### מקור השם

ז'רלאש קרא להרים על שמו של ז'ורז' ברוגמאן (Georges Brugmann), מממן המשלחת.

## קישורים חיצוניים

* הרי ברוגמאן באתר הסקר הגאולוגי של ארצות הברית
* הרי ברוגמאן באתר הגאזט האנטארקטי המשווה SCAR של ממשלת אוסטרליה
* הרי ברוגמאן באתר peakbagger
* מפת אזור הרי ברוגמאן
* תצלום לוויין של אזור הרי ברוגמן, וציון מקום האתרים שסביבם באתר copernix

## הערות שוליים

בורגמאן
יונקים לאומיים בארצות הברית

**[[יונקים]] לאומיים** מצוינים בסמלי מרבית מדינות ארצות הברית, אך לא בכולם. במקרים רבים מדובר במונח לא רשמי, בניגוד לציפורים לאומיות למשל. באופן כללי יונקים אלה נפוצים במדינה ומהווים סמל סטטוס עבורה. הם נבחרו בשנה בה הצביעו על אימוצם, בדרך כלל לאחר בחירתם של ציפורים לאומיות וסמלים לאומיים נוספים.

בחלק מהמדינות ישנם מספר קטגוריות ליונקים כשקטגוריה אחת היא ל"יונקי יבשה" ואחרת ל"יונקים ימיים". כמה מדינות מוסיפות יונק שני לכל קטגוריה, בנוסף על יונק מהקטגוריה השנייה. במישיגן ישנה גם קטגוריה ל"יונק ציד לאומי".

אייל פרדי לבן-זנב הוא היונק הלאומי של הכי הרבה מדינות - 11 בסך הכל.

## רשימת יונקים לאומיים לפי מדינות

## ראו גם
* החי בארצות הברית
* זוחלים לאומיים בארצות הברית
* דינוזאורים לאומיים בארצות הברית
* ציפורים לאומיות בארצות הברית

## הערות שוליים

*
*
Shania Twain

***Shania Twain*** (בעברית: "**שאניה טוויין**") הוא אלבום הבכורה של הזמרת-יוצרת הקנדית שאניה טוויין אשר יצא לאור ב-20 באפריל 1993, על ידי חברות התקליטים פוליגרם רקורדס ומרקורי רקורדס. מתוך האלבום יצאו חמישה סינגלים.

האלבום הגיע למקום השלישי במצעד אלבומי הקאנטרי של חברת המצעדים הרשמית.

## רקע
עם יציאת האלבום הוא ספג הצלחה בינונית ואפילו מעטה אך עם צאת אלבומה השני The Woman in Me, העניין סביב הזמרת החל לגבור ובכך גם מכירות אלבום זה עלו עד שהוא הגיע למעמד פלטינה בארצות הברית ולמעמד פלטינה כפולה בקנדה. למרות זאת, אף אחד משירי האלבום לא נכלל באלבום הלהיטים שלה Greatest Hits אשר הופץ בשנת 2004.

מכירות האלבום נכון להיום עומדות על כ-3.1 מיליון עותקים. האלבום הוא אלבום מסוגת הקאנטרי.

## הקלטה
שלושה שירים מתוך האלבום הוקלטו במקור על ידי אמנים אחרים: "There Goes the Neighborhood" אשר הוקלט במקור על ידי ג'ו דיפי לאלבומו A Thousand Winding Roads, אשר יצא ב-1990; "When He Leaves You" אשר הוקלט במקור על ידי דונה מיד ב-1989 ו-"You Lay a Whole Lot "of Love on Me" אשר הוקלט במקור על ידי קון האנלי ב-1980 ועל ידי טום ג'ונס ב-1983.

בסרט אוטוביוגרפי אודות הזמרת אשר יצא בשנת 2011, חשפה טוויין כי למעשה המעורבות שלה באלבום והשליטה היצירתית שלה הייתה מעטה וכי היא הרגישה מתוסכלת שלא יכלה להציג את יכולות כתיבת השירים שלה באלבום. מתוך האלבום יצאו 3 סינגלים: הסינגל הראשון היה "What Made You Say That" אשר יצא ב-6 במרץ 1993, "Dance with the One That Brought You" אשר יצא ב-13 ביולי 1993 ו-"You Lay a Whole Lot of Love on Me" אשר יצא בספטמבר 1993. אף אחד מהסינגלים האלו לא נחל הצלחה רבה בעולם והם ספגו השמעות מועטות בתחנות הרדיו האמריקאיות והקנדיות המנגנות מוזיקת קאנטרי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1993
קטגוריה:אלבומי שאניה טוויין
קטגוריה:אלבומי קאנטרי
קטגוריה:אלבומי חברת מרקורי רקורדס
יחסי מדגסקר–צ'ילה

**יחסי מדגסקר–צ'ילה** הם היחסים הדיפלומטיים הרשמיים שבין **[[מדגסקר|רפובליקת מדגסקר]]** לבין **[[צ'ילה|הרפובליקה של צ'ילה]]**.

## היסטוריה
היחסים הדיפלומטיים הרשמיים שבין רפובליקת מדגסקר לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מדגסקר לצ'ילה כוננו באופן רשמי ב-23 בדצמבר 1971.

ב-1973 מינתה מדגסקר קונסול כבוד לצ'ילה, שהחזיק בתואר זה עד למותו בשנת 2006.

אזרחי צ'ילה שרוצים להיכנס, לבקר ולשהות במדגסקר אינם נדרשים להנפיק אשרת כניסה מראש על מנת לעשות כן, אלא מקבלים אחת בכניסה למדינה או מנפיקים אשרה אלקטרונית (eVisa). לעומת זאת, אזרחי מדגסקר שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

## נציגויות דיפלומטיות
* צ'ילה אינה מיוצגת במדגסקר, הן בדרג השגרירות והן בדרג הקונסולרי.
* מדגסקר אינה מיוצגת בצ'ילה, הן בדרג השגרירות והן בדרג הקונסולרי.

## קישורים חיצוניים
* Reseña histórica de la presencia chilena en África , אתר הספרייה הלאומית של צ'ילה

## הערות שוליים

קטגוריה:ערכים ללא קטגוריות פיזיות - יחסי חוץ
קורבנותם אומנותם

** קורבּנוּתם – אוּמנוּתם: משׂיח קורבני לשיח ריבוני** הוא ספר מאת ד"ר אלון גן העוסק בתופעת ה"קורבניות".

הספר יצא לאור בשנת 2014 בהוצאת המכון הישראלי לדמוקרטיה.
## הספר
הספר עוסק במחיר שמשלמת החברה בישראל בשל "השיח הקורבני", בוחן את הגורמים לו בחברות המערביות בכלל ובישראל בפרט, ומציע פתרון מעשי. המחבר מציין במבוא כי מטרת הספר היא להבין את מאפייני ה"קסם הקרבני" ולהדגיש את ההשפעה השלילית שלו על עיצוב הזהות הישראלית. הפתרון שהמחבר מציע מתמקד בלקיחת "אחריות אישית" על ידי הפרט והקולקטיב ה"מדוכא".

הספר מורכב משישה פרקים:
# המושג "קורבן" בשיח הישראלי: ממושא הערצה למושא ביקורת
# Victim ו-Sacrifice כמצבי הוויה ותודעה משתנים
# השיח הקורבני כשיח מכונן זהות קבוצתית: ארבעה מקרי מבחן
# "קורבנות כל העולם התאחדו": השיח הקורבני בהקשר עולמי
# מאפיינים וסוגיות מפתח בשיח הקורבני
# משיח קורבני לשיח ריבוני
דוד בוחבוט כתב ביקורת חיובית על הספר, וציין שהוא רלוונטי במיוחד בעולם העיון הישראלי העכשווי, משום שהוא נוגע בליבת השיח הפוסט-מודרני ומצליח לנתח בעומק את משמעותו של "שיח הקורבנות". בוחבוט גם שיבח את בהירות הניסוח הלשונית והמוסרית של המחבר, במיוחד לאור עידן התקינות הפוליטית שבו נוטים לטשטש משמעות לשונית ומוסרית. בוחבוט מדגיש כי בעידן שבו ההערכה ל"אלטרנטיביות" או ל"שונה" הפכה לקיצונית ומגבילה, ספרו של גן מצליח לנתח בצורה עמוקה ומדויקת את הרבדים השונים של "שיח הקורבנות", ולהצביע על המשמעויות העמוקות והעדינות שבו.

## קישורים חיצוניים
* הספר באתר "כותר"
* תמצית הספר במאמר מאת המחבר **גילוי דעת** 2015
על הספר: 
* 
* נמרוד נוי, "די להתקרבנות המשתלטת עלינו" **המגאפון**, 21 בפברואר 2016
*אהוד בן עזר "על ספרו החשוב של אלון גן", 18 בינואר 2016

## הערות שוליים

קטגוריה:ספרי עיון בעברית
יחסי סיישל–צ'ילה

**יחסי סיישל–צ'ילה** הם היחסים הדיפלומטיים הרשמיים שבין **[[סיישל|הרפובליקה של סיישל]]** לבין **[[צ'ילה|הרפובליקה של צ'ילה]]**.

## היסטוריה
היחסים הדיפלומטיים הרשמיים שבין הרפובליקה של סיישל לבין הרפובליקה של צ'ילה הם יחסים דיפלומטיים שקטים - אין בין המדינות מתיחויות ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין סיישל לצ'ילה כוננו באופן רשמי ב-1976.

אזרחי צ'ילה שרוצים להיכנס, לבקר ולשהות בסיישל אינם זקוקים לאשרה מראש על מנת לעשות כן אלא מנפיקים אחת בעת ההגעה למדינה. לעומת זאת, אזרחי סיישל שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

## נציגויות דיפלומטיות
* צ'ילה אינה מיוצגת בסיישל, הן בדרג השגרירות והן בדרג הקונסולרי.
* סיישל אינה מיוצגת בצ'ילה, הן בדרג השגרירות והן בדרג הקונסולרי.

## קישורים חיצוניים
* הוגו הארווי פרדה, Las relaciones entre Chile e Israel, 1973-1990. La conexión oculta, הועלה ב-5 במרץ 2018

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מוזמביק–צ'ילה

**יחסי מוזמביק–צ'ילה** הם היחסים הדיפלומטיים הרשמיים שבין **[[מוזמביק|רפובליקת מוזמביק]]** לבין **[[צ'ילה|הרפובליקה של צ'ילה]]**.

## היסטוריה
היחסים הדיפלומטיים הרשמיים שבין רפובליקת מוזמביק לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מוזמביק לצ'ילה כוננו באופן רשמי ב-25 ביולי 1990.

אזרחי צ'ילה שרוצים להיכנס, לבקר ולשהות במוזמביק אינם נדרשים להנפיק אשרת כניסה על מנת לעשות כן אלא מקבלים אחת עם הכניסה למדינה. לעומת זאת, אזרחי מוזמביק שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

## נציגויות דיפלומטיות
* צ'ילה אינה מיוצגת במוזמביק בדרג השגרירות. צ'ילה מיוצגת במוזמביק בדרג הקונסולרי באמצעות קונסוליה רשמית שהיא מחזיקה במפוטו, בירת המדינה.
* מוזמביק אינה מיוצגת בצ'ילה בדרג השגרירות. מוזמביק מיוצגת בצ'ילה בדרג הקונסולרי באמצעות קונסוליה רשמית שהיא מחזיקה בסנטיאגו דה צ'ילה, בירת המדינה.

## קישורים חיצוניים

* Reseña histórica de la presencia chilena en África , אתר הספרייה הלאומית של צ'ילה

## הערות שוליים

קטגוריה:ערכים ללא קטגוריות פיזיות - יחסי חוץ
התחרות השווייצרית הגדולה של פיד"ה 2019

ממוזער|ואנג האו משחק שחמט בתחרות
**התחרות השווייצרית הגדולה של פיד"ה 2019** (באנגלית: **FIDE Grand Swiss Tournament 2019**) היא תחרות שחמט שהתקיימה בין ה־10 ל־21 באוקטובר 2019 באי מאן. התחרות היוותה תחרות העפלה לתחרות המועמדים 2020 ומועמד אחד הגיע ממנה. פביאנו קרואנה וואנג האו חלקו יחד את המקום הראשון, ובהתאם לשיטת הניקוד ניצח וואנג האו בשובר שוויון וזכה בכרטיס לתחרות המועמדים 2020.

## פורמט
התחרות שוחקה בשיטה השווייצרית ב־11 סיבובים. כאשר בכל משחק לכל שחמטאי היו 100 דקות, 50 דקות נוספות לאחר המהלך ה־40, 15 דקות נוספות לאחר המהלך ה־60. תוספת של 30 שניות לכל מהלך החל מהמהלך הראשון.

במקרה של שוויון בין מספר שחמטאים הדירוג נקבע לפי שברי השוויון הבאים:
# ממוצע מד הכח של היריבים (לאחר הסרת היריב עם מד הכושר הנמוך ביותר)
# בוכהולץ 1-: ממוצע התוצאות של היריבים (לא כולל היריב עם התוצאה הנמוכה ביותר)
# בוכהולץ: ממוצע התוצאות של היריבים.
# תוצאות המשחקים בין השחקנים בשוויון

## מתמודדים
בתחרות התמודדו 154 שחמטאים. לפי הפירוט הבא:
# 100 שחמטאים העפילו על בסיס דירוג במהלך שנה מיולי 2018 ועד יוני 2019
# אלופת העולם לנשים - ג'ו ונג'ון
# אלוף העולם לנוער (עד גיל 20) - פרהאם מקסודלו (پرهام مقصودلو)
# אלוף העולם למבוגרים מעל 50 - קארן מובסיסיאן (Կարեն Մովսիսյան)
# אלוף העולם למבוגרים מעל 65 - ולסטימיל יאנסה (Vlastimil Jansa)
# מועמדים מאליפויות יבשתיות (5 מאירופה, 3 באסיה, 3 באמריקה ואחד מאפריקה)
# מועמד מסבב ACP
# שלושה מתמודדים לפי החלטת נשיא פיד"ה
# 36 מתמודדים לפי החלטת המארגנים.

בין המתמודדים אלוף העולם המכהן מגנוס קרלסן, פביאנו קרואנה, וישוואנתן אנאנד שוויתר על גביע העולם בשביל להתכונן לתחרות הזו, וסלי סו ויו יאנגי שסיים רביעי בגביע העולם.

שלושת הראשונים בגביע העולם החליטו שלא להתמודד, דינג לירן, טיימור רג'אבוב ומקסים ושייה-לגראב. שחמטאים נוספים שהחליטו לא להשתתף: אניש גירי, יאן נפומניאשצ'י ושחריאר ממדיארוב.

## פרסים
בתחרות חולקו פרסים בס"ך 443 אלף דולר לפי הפירוט הבא

## תוצאות
בתחרות זכה ואנג האו לאחר שצבר 8 נקודות מתוך 11. גם פביאנו קרואנה סיים עם 8 נקודות אולם דורג שני בעקבות שובר שוויון הראשון (מד כושר של היריבים מלבד היריב החלש ביותר) בו ואנג קיבל 2735 וקרואנה 2720. שישה שחמטאים סיימו עם 7.5 נקודות (מסודר לפי הדירוג הסופי מהמקום ה־3 ועד ה־8): קיריל אלקסיינקו, לבון ארוניאן, דוד אנטון גיחארו (David Antón Guijarro), מגנוס קרלסן, היקארו נקמורה, ניקיטה ויטיוגוב.

בעקבות התוצאה ואנג האו עלה לתחרות המועמדים 2020 וקיריל אלקסיינקו זכה להתמודד על הכרטיס החופשי.

מבין הנשים זכתה הרב־אמנית דרונאוולי הריקה (ద్రోణవల్లి హారిక; Dronavalli Harika) במקום הראשון מבין הנשים ובמקום ה־83 הכללי עם 5.5 נקודות. גם רב־אמן לנשים והאמנית הבינלאומית דינארה סדואקסובה (Динара Сәдуакасова) קיבלה 5.5 נקודות ודורגה במקום השני לנשים וה־85 הכללי.

## קישורים חיצוניים
* 

## הערות שוליים

קטגוריה:תחרויות שחמט ב-2019
קטגוריה:התחרות השווייצרית הגדולה של פיד"ה
טייבה (לבנון)

**א-טייבה** (בערבית: **الطيبة**) הוא כפר בדרום לבנון בנפת מרג' עיון שבמחוז א-נבטיה. בכפר מתגוררים כ-3,000 איש, רובם המוחלט מוסלמים מתואלים (שיעים).

## היסטוריה
בשנת 1875, ביקר הארכאולוג והגאוגרף הצרפתי ויקטור גרן בכפר, העריך שגרו בו כ-800 תושבים, וכתב: .

בעת מאורעות תל חי, בשנת 1920, מצאו מקלט בטייבה מספר משפחות של תושבי מטולה אצל השיעים שאיתם היו ביחסים טובים באותן שנים. המשפחות התארחו אצל מוכתר הכפר כאמל אסעד, למרות זאת, במאי 1948, פשט הפלמ"ח על טייבה ואנשיו שרפו את הארמון של משפחת אסעד יחד עם עוד שבעה בניינים נוספים בכפר.

באוקטובר 1948, במהלך מבצע חירם כבשה חטיבת כרמלי, ללא קרב, את הכפר ו-13 כפרים סמוכים. רק לאחר הסכמי שביתת הנשק בתום מלחמת העצמאות, ב-23 במרץ 1949 פינה צה"ל את הכפר.

בתקופת מלחמת האזרחים בלבנון, באפריל 1977, המיליציה הנוצרית, צבא לבנון החופשית בראשותו של סעד חדאד, הצליח לכבוש את הכפר. אחרי מבצע ליטני החזיק כוח יוניפי"ל בחלקו הדרומי של הכפר.

### תקיפות צה"ל על הכפר
בספטמבר 1972 פוצץ טור שריון של צה"ל מספר מעוזי פת"ח בכפר.

באפריל 1974 פוצץ כוח צה"ל עשרה בתים בכפר ואת תחנת שאיבת המים האזורית. בינואר 1975, שוב פשט כוח של 200 חיילי צה"ל על הכפר, ופוצץ בית על יושביו.

הכפר נכבש על ידי צה"ל במהלך מלחמת לבנון הראשונה ביוני 1982, והיה בשליטת ישראל עד מאי 2000, עת נסוג צה"ל מלבנון. בשנת 1998 נהרג חייל צה"ל ושניים נפצעו בחילופי אש בין שתי יחידות גולני סמוך לטייבה.

בזמן מלחמת לבנון השנייה, בחודשים יולי–אוגוסט 2006, שוב כבש צה"ל את הכפר.

ב-11 בדצמבר 2023 נהרג ראש הכפר מפגיעה ישירה של פגז ישראלי, כאשר ישב במרפסת ביתו.

ב-18 באוקטובר 2024, מטוסי חיל האוויר בהכוונת אוגדה 98 הרגו את מוחמד חוסיין רמאל, מפקד מתחם א-טייבה בארגון הטרור חזבאללה.

## ראו גם
* מוצב טייבה

## קישורים חיצוניים

## הערות שוליים

קטגוריה:מחוז א-נבטיה: יישובים
קטגוריה:גבול ישראל–לבנון
קטגוריה:רצועת הביטחון
קטגוריה:המערכה ברצועת הביטחון
טריבלים

**טריבלים** (ביחיד: **טריבל**; באנגלית: **Tribbles**) הם גזע חייזרי המופיע ביקום של סדרות זיכיון מסע בין כוכבים. הטריבלים נוצרו על ידי הסופר והתסריטאי דייוויד ג'רולד, והופיעו לראשונה בפרק "*The Trouble with Tribbles*" של הסדרה המקורית משנת 1967. הטריבלים מתוארים כיצורים קטנים, פרוותיים, עדינים, נעימים לעין ואיטיים, אך מתרבים במהרה, והופכים למין פולש. למרות הופעותיהם הנדירות יחסית על המסך ביקום של *מסע בין כוכבים* הטריבלים הפכו פופולריים מאוד בקרב מעריצי הזיכיון, וזכו למשחק מחשב בכיכובם, ושמם אף ניתן לקבוצת החלבונים TRIB1, הקשורה לביולוגיה של תסיסנית המחקר, *Drosophila melanogaster*.

## הופעות
הטריבלים הופיעו לראשונה בפרק "*[[The trouble with Tribbles]]*" מעונתה השנייה של *הסדרה המקורית* (1967). בנוסף הופיעו הטריבלים כמרכיב מרכזי בעלילה בפרק "*More Tribbles, More Troubles*" מה*[[מסע בין כוכבים: סדרת האנימציה|סדרה המצוירת]]*, בפרק "*[[Trials and Tribble-ations]]*" מהסדרה *[[מסע בין כוכבים: חלל עמוק 9|חלל עמוק 9]]* וכן בפרק "*The Trouble with Edward*" בסדרה *[[מסע בין כוכבים: מסעות קצרים|מסעות קצרים]]*. נוסף על כך הופיעו בחטף בפרק בסדרה "*[[מסע בין כוכבים: אנטרפרייז|אנטרפרייז]]*", בפרקים בסדרה "דיסקברי", בארבעה מסרטי הקולנוע של הזיכיון ובמשחקי מחשב כמו *Star Trek: Armada II*.
ממוזער|right|טריבל

לפי הקאנון של מסע בין כוכבים הטריבלים מגיעים מהכוכב יוטה גמינורום IV. למרות שהם נראים כגוש פרווה ללא איברים נוספים נראים לעין, הם משמיעים קולות וצפצופים. צבעיהם נעים בין לבן לאפור ושחור, כמו גם חום, צהוב וכתום. אליבא דד"ר לאונרד מקוי, שתי מטרותיהם היחידות בחיים הן אכילה והתרבות, והם מצטיינים בשתיהן. מקוי הסיק ש-50% מחילוף החומרים של הטריבלים משמש להתרבות, וכי הם נולדים בהריון.

נטייתם להתרבות יתר גרמה לצי הכוכבים להכריז עליהם כעל אורגניזם מסוכן ולאסור על הובלתם. בפרק "*More Tribbles, More Troubles*" מהסדרה המצוירת (1973) הוצג יצור שהונדס גנטית לצוד טריבלים. הקלינגונים, שנוכחותם גורמת לטריבלים לצרוח, רואים בהם "אויבים נצחיים", כפי שצוין בפרק "*Trials and Tribble-ations*" מ-1996.

## מקור
לפי דייוויד ג'רולד הרעיון המקורי לטריבלים הגיע ממגפת הארנבות באוסטרליה. ג'רולד ביקש ליצור יצור שיהיה זול להפקה, וקיבל את ההשראה מפרווה ורודה שהייתה חלק ממחזיק מפתחות. במקור ניתן לטריבלים השם "fuzzies", אך ג'רולד החליט להמציא שם חדש על מנת להימנע מבלבול עם הרומן "Little Fuzzy" של הסופר ה' בים פייפר, ולאחר מחשבה והגיית מילים חסרות משמעות, הגיע לשם "טריבלים".

ג'רולד היה מוטרד שמא יואשם בגנבה ספרותית של יצור דומה שהופיע בספרו של רוברט היינליין "האבן המתגלגלת" (1952). החששות הועלו גם על ידי צוות תחקירים, והועלתה הצעה לקנות את הזכויות לרומן. כשיצרו קשר עם היינליין, הוא דרש עותק חתום של התסריט ותו לא. בהמשך שלח היינליין לג'רולד מכתב תודה.

## קבלה
ב-2007 דירג המגזין "Wired" את הטריבלים בעשירייה הפותחת של היצורים הנדושים הקלאסיים ב*מסע בין כוכבים*.

## קישורים חיצוניים
* טריבלים באתר Memory Alpha (ויקי מסע בין כוכבים)
* טריבלים באתר הרשמי של הזיכיון, StarTrek.com

## הערות שוליים

טריבלים
יחסי נפאל–צ'ילה

**יחסי נפאל–צ'ילה** הם היחסים הדיפלומטיים הרשמיים שבין **[[נפאל|הרפובליקה הפדרלית הדמוקרטית של נפאל]]** לבין **[[צ'ילה|הרפובליקה של צ'ילה]]**.

## היסטוריה
היחסים הדיפלומטיים הרשמיים שבין הרפובליקה הפדרלית הדמוקרטית של נפאל לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין נפאל לצ'ילה כוננו באופן רשמי ב-1962.

אזרחי צ'ילה שרוצים להיכנס, לבקר ולשהות בנפאל אינם נדרשים להנפיק אשרת כניסה על מנת לעשות כן אלא מקבלים אחת עם הכניסה למדינה. לעומת זאת, אזרחי נפאל שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

## נציגויות דיפלומטיות
* צ'ילה אינה מיוצגת בנפאל בדרג השגרירות. צ'ילה מיוצגת בנפאל בדרג הקונסולרי באמצעות קונסוליה רשמית שהיא מחזיקה בקטמנדו, בירת המדינה.
* נפאל אינה מיוצגת בצ'ילה, הן בדרג השגרירות והן בדרג הקונסולרי. נפאל האמינה את שגרירותה שבברזיליה, בירת ברזיל הסמוכה, על צ'ילה.

## קישורים חיצוניים
* Diplomatic Relations, אתר משרד החוץ של נפאל

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'ילה–קירגיזסטן

**יחסי צ'ילה–קירגיזסטן** הם היחסים הדיפלומטיים הרשמיים שבין **[[צ'ילה|הרפובליקה של צ'ילה]]** לבין **[[קירגיזסטן|הרפובליקה הקירגיזית]]**.

## היסטוריה
היחסים הדיפלומטיים הרשמיים שבין הרפובליקה של צ'ילה לבין הרפובליקה הקירגיזית הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין קירגיזסטן לצ'ילה כוננו באופן רשמי ב-9 באוגוסט 1999.

אזרחי צ'ילה שרוצים להיכנס, לבקר ולשהות בקירגיזסטן אינם נדרשים להנפיק אשרת כניסה על מנת לעשות כן למשך שישים ימים. לעומת זאת, אזרחי קירגיזסטן שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

## נציגויות דיפלומטיות
* צ'ילה אינה מיוצגת בקירגיזסטן, הן בדרג השגרירות והן בדרג הקונסולרי. צ'ילה האמינה את שגרירותה שבמוסקבה, בירת רוסיה הסמוכה, על קירגיזסטן.
* קירגיזסטן אינה מיוצגת בצ'ילה, הן בדרג השגרירות והן בדרג הקונסולרי.

## קישורים חיצוניים
* List of countries with which the KR established diplomatic relations, אתר משרד החוץ של קירגיזסטן

## הערות שוליים

קטגוריה:ערכים ללא קטגוריות פיזיות - יחסי חוץ
הונדה N-One

**הונדה N-One** (ביפנית: **ホンダ**, באנגלית: **Honda N-One**) היא מכונית סופרמיני המוגדרת בקטגוריית כלי הרכב ביפן "Kei car" 
מתוצרת יצרנית הרכב היפנית **[[הונדה]]** אשר מיוצרת משנת 2012 ביפן.

## "הונדה N-One"

* דגם "הונדה N-One" הוצג לראשונה בתערוכת המכוניות הבינלאומית ב-טוקיו  בשנת 2011.
* שיווק דגם "הונדה N-One" ביפן בלבד הוחל בנובמבר 2012.
* 5 דלתות האצ'בק.
* 4 נוסעים.
* מנוע קדמי.
* מנוע בנזין.
* סוגי הנעה: הנעה קדמית 4x2, הנעה כפולה 4x4.
* מנוע קירור מים.

## תמונות

## ראו גם
* הונדה
* הונדה N-Van
* הונדה N-WGN
* הונדה N360

## קישורים חיצוניים

* 
* 
* 
* 

## הערות שוליים

קטגוריה:מכוניות סופרמיני
N-One
קטגוריה:דגמי מכוניות שהושקו ב-2012
קטגוריה:כלי רכב יפניים
קטגוריה:כלי רכב מסוג קיי
יחסי לאוס–צ'ילה

**יחסי לאוס–צ'ילה** הם היחסים הדיפלומטיים הרשמיים שבין **[[לאוס|הרפובליקה הדמוקרטית העממית של לאוס]]** לבין **[[צ'ילה|הרפובליקה של צ'ילה]]**.

## היסטוריה
היחסים הדיפלומטיים הרשמיים שבין הרפובליקה הדמוקרטית העממית של לאוס לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין לאוס לצ'ילה כוננו באופן רשמי ב-6 בדצמבר 1991.

אזרחי צ'ילה שרוצים להיכנס, לבקר ולשהות בלאוס אינם נדרשים להנפיק אשרת כניסה על מנת לעשות כן, אלא מקבלים אחת עם הכניסה למדינה. לעומת זאת, אזרחי לאוס שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

## נציגויות דיפלומטיות
* צ'ילה אינה מיוצגת בלאוס, הן בדרג השגרירות והן בדרג הקונסולרי. צ'ילה האמינה את שגרירותה שבהאנוי, בירת וייטנאם הסמוכה, על לאוס.
* לאוס אינה מיוצגת בצ'ילה, הן בדרג השגרירות והן בדרג הקונסולרי.

## קישורים חיצוניים
* LIST OF STATES WHICH THE LAO PDR HAS ESTABLISHED DIPLOMATIC RELATIONS SINCE 1950, אתר משרד החוץ של לאוס

## הערות שוליים

קטגוריה:ערכים ללא קטגוריות פיזיות - יחסי חוץ
הונדה זסט

**הונדה זסט** (באנגלית: **Honda Zest**) היא מכונית סופרמיני המוגדרת בקטגוריית כלי הרכב ביפן "Kei car" 
מתוצרת יצרנית הרכב היפנית **[[הונדה]]** אשר יוצרה בין השנים 2006–2012 ביפן.

## "הונדה זסט"

* 5 דלתות האצ'בק.
* 4 נוסעים.
* דלת אחורית עם הנגשה לכיסא גלגלים (אופציונלי, ראו תמונה).
* מנוע קדמי.
* מנוע בנזין.
* סוגי הנעה: הנעה קדמית, הנעה כפולה 4x4.
* מנוע קירור מים.
* קבולת מכל דלק - 31 ליטר.

### דגמים

* "CBA-JE1".
* "CBA-JE2".
* "DBA-JE1".

### דרגות גימור

* "HONDA ZEST D".
* "DYNAMIC SPECIAL".
* "SPECIAL".
* "SPORTS G".
* "SPORTS W".
* "SPORTS G TURBO".
* "SPORTS W TURBO".
* "HONDA ZEST N".
* "HONDA ZEST G".

## תמונות

קובץ: Honda ZEST sport.jpg | "הונדה זסט"
קובץ: 2007 Honda Zest Sports 01.JPG | "הונדה זסט", דגם "ספורט" - שנת 2007
קובץ:Zest.JPG | "הונדה זסט"
קובץ:Honda Zest Spark 01.JPG | "הונדה זסט"



קובץ:Zest-wheelchair.jpg | "הונדה זסט" - דגם עם הנגשה לכיסא גלגלים


## ראו גם
* הונדה

## קישורים חיצוניים

* 

## הערות שוליים

קטגוריה:מכוניות סופרמיני
זסט
קטגוריה:דגמי מכוניות שהושקו ב-2006
קטגוריה:כלי רכב יפניים
קטגוריה:פריטי טכנולוגיה מסייעת לניידות
קטגוריה:מובילים אישיים
קטגוריה:כלי רכב מסוג קיי
הברירה השטנית

**הברירה השטנית** (באנגלית: **The Devil's Alternative**) הוא ספר מתח מאת פרדריק פורסיית'. שם הספר נגזר מכך שבמהלך העלילה נדרש נשיא ארצות הברית לבחור בין ברירות, שכל אחת מהן תביא למותם של אי אלו בני אדם.
## עלילה
בשנת 1982 התברר הן למודיעין האמריקני והן למזכיר המפלגה הקומוניסטית מקסים רודין כי יבול הדגן של רוסיה יימצא השנה בגירעון של כ-55 מיליון טונות. המשמעות המידית של המידע היא שברית המועצות עומדת בפני איום ממשי של רעב. האמריקנים, בראשות הנשיא ויליאם מאתיוס מנצלים את המשבר כדי ללחוץ על ברית המועצות להיכנס למשא ומתן על הפחתת הנוכחות הצבאית במזרח אירופה וצמצום הנשק הגרעיני, בנוסח הסכמי סאלט. רודין נטה להסכים אבל מנהיג האופוזיציה בפוליטביורו התנגד והציע לפתוח במלחמה מוגבלת, שמטרתה להשתלט על מרחבים במערב אירופה. אם לא ייחתם הסכם וייפתר איום הרעב, יפתחו הרוסים במלחמה שתוביל למלחמת עולם.

במקביל מתמנה אדם מונרו, קצין חיל רגלים לשעבר ברגימנט ההרריים של גורדון ואיש מבצעים ותיק ומנוסה לראש תחנת השירות החשאי הבריטי במוסקבה. שם פגש מונרו באהובתו לשעבר, ולנטינה, קצרנית המתמללת את דיוני הפוליטביורו. זו מעבירה לידיו מידע רגיש המסייע בידי המערב לנהל את המשא ומתן עם ברית המועצות. עתידו של ההסכם, כמו גם שלום העולם, הופך בטוח פחות כאשר ארגון טרור אוקראיני, עליו מפקד בריטי-אוקראיני בשם אנדרו דרייק, מתנקש בחיי ראש הק.ג.ב. אף שהפוליטביורו ניסה לטייח את הפרשה, השתלטו דרייק ואנשיו על מכלית הנפט הגדולה בעולם, המפליגה בים הצפוני, ואיימו שאם לא תיחשף ההתנקשות יפוצצו את המכלית וימיטו שואה אקולוגית על המרחב הצפון אירופי. ברית המועצות מצידה הודיעה לממשל האמריקני שאם המערב לא יצליח לפתור את משבר המכלית ותיחשף ההתנקשות בחיי ראש הק.ג.ב, יסרבו לחתום על ההסכם שאליו הגיעו עם האמריקנים, הכולל דגן תמורת צמצום כוחות באירופה וצמצום נשק גרעיני.

הממשל הבריטי הטיל על מפקד שירות הסירות המיוחד, רב-סרן סיימון פאלון, להיערך לפעולת השתלטות על המכלית ואילו על מונרו, להתיר את התסבוכת שבין המעצמות.
## קישורים חיצוניים
* 
* חיים נגיד, עיון ראשון, מעריב, 21 במרץ 1980

## הערות שוליים

קטגוריה:ספרי מתח
קטגוריה:ספרים בריטיים
קטגוריה:ספרי 1980
קטגוריה:ספרי ריגול
קטגוריה:פרדריק פורסיית'
קטגוריה:ספרי הוצאת שוקן
רחוב ארגמן

**רחוב ארגמן** (באנגלית: **Scarlet Street**) הוא סרט אפל אמריקאי משנת 1945 בבימויו של פריץ לאנג עם אדוארד ג'י רובינסון, ג'ואן בנט ודן דוריה בתפקידים הראשיים. את הציורים בסרט הכין ג'ון דקר. שלושתם שיחקו גם בסרט האפל האישה בחלון שנה קודם לכן, גם הוא בבימויו של לאנג. המשותף בין שני הסרטים הוא תיאור של אדם ישר הנסחף לפשע על ידי אישה פאם פאטאל.

התסריט מבוסס על הנובלה הצרפתית La Chienne ("הכלבה") שהומחזה ועובדה לסרט בשם זה בבימויו של ז'אן רנואר בשנת 1931. הסרט של פריץ לאנג הוא כעת ברשות הציבור ואינו מוגן בזכויות יוצרים.

## תקציר העלילה
כריסטופר "כריס" קרוס (אדוארד ג'י רובינסון) הוא אדם בגיל העמידה העובד 25 שנים כקופאי ראשי בבית מסחר גדול לבגדים. לכבוד זה עורך לו מנהל החברה מסיבה חגיגית ומעניק לו שעון כהוקרה. כריס הוא אדם בודד שנישא לפני חמש שנים לאדל (רוזלינד איבן) אלמנת שוטר, כדי לצאת מהבדידות אבל היא ממררת לו את חייו.

בצאתו מהמסיבה הוא מבחין לאור הפנס ברחוב אפלולי גשום, בגבר מכה אישה. הוא ממהר למקום ומצליח להבריח את הגבר עם מטרייתו. הוא עוזר לאישה להתאושש והיא מציעה לו להיכנס לבר. לאחר שתית משקה אלכוהולי מתפחת ביניהם שיחה. היא מציגה את עצמה כקת'רין "קיטי" מארץ' הגרה עם חברתה ומתפרנסת מ"עבודות מזדמנות" (המילה זונה לא מוזכרת בסרט בהתאם לקוד הייז). כריס מציג את עצמו כצייר ונותן לה לחשוב שהוא אדם אמיד. הוא נשבה ביופייה של קיטי. היא מזמינה אותו לדירתה הקטנה אותה היא חולקת עם חברתה מילי (מרגרט לינסי). היא מספרת לכריס על מצבה הקשה והוא מסכים לתת לה 500 דולר אותם הוא גונב מאשתו ואחר כך גונב 1,000 דולר מקופת מעבידו.

לקיטי יש חבר/סרסור עבריין בשם ג'ים פרינץ (דן דוריה) שהיא נמשכת אליו אף על פי שהוא מכה אותה לפעמים. הוא נלהב מהרעיון לסחוט כסף מכריס "העשיר". בכסף שקבלה היא שוכרת דירה מרווחת ובה חדר שכריס יוכל לצייר לאחר שאשתו איימה עליו שתזרוק את כל ציוריו. כריס פוגש מדי פעם את ג'ים בחברת קיטי אך אומרת לו שהוא סתם "ידיד".

ג'ים מנסה למכור את ציוריו של כריס בעזרת בעל דוכן למכירת ציורים בגריניץ' וילג'. מבקר אמנות נודע בעיתון מתרשם מהציורים מבקר אצל קיטי שבלחצו של ג'ים היא אומרת שהיא הציירת ומוסיפה את חתימתה על הציורים. כשכריס מגלה זאת הוא דווקא מרוצה שציוריו מוצלחים.

היגינס, בעלה "המת" של אשתו (צ'ארלס קמפר) צץ לפתע ורוצה לסחוט את כריס. כריס מציע לו לגנוב את חסכונותיה של אדל בשעה שהיא לא תהיה בבית. כריס מכוון אותו דווקא שאדל בבית והיא תפגוש את בעלה "המת" ואז נישואיו יתבטלו. הוא עוזב את הבית עם מזוודה בכוונה לעבור לביתה של קיטי ולהציע לה נישואים. הוא פוגש שם שוב את ג'ים השנוא עליו. לאחר שג'ים עוזב הוא מציע לה נישואים והיא דוחה אותו בבוז. חמתו עולה והוא רוצח אותה בדקירות דוקרן קרח שג'ים הביא מקודם.

ג'ים מגיע ומוצא את קיטי מתה. הוא נעצר ובגלל עברו העברייני הוא נאשם ברצח ומוצא להורג. המעילה של כריס מתגלה והוא מפוטר מעבודתו אך הבוס שלו בוחר לא להגיש תביעה נגדו. כעת כריס הוא מובטל בודד עם רגשות אשמה על רצח שני אנשים. הוא מנסה להתאבד ללא הצלחה ונהפך לחסר בית שקולות הרפאים של קיטי מלווים אותו כל הזמן.

## קישורים חיצוניים

* רחוב ארגמן, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1945
קטגוריה:סרטי אולפני יוניברסל
קטגוריה:סרטי פשע אמריקאיים
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים אפלים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים שצונזרו בארצות הברית
קטגוריה:סרטי פריץ לאנג
Triumph (אלבום של הג'קסונים)

**Triumph** הוא אלבום האולפן ה-14 של להקת "הג'קסונים" והרביעי שיצא בחברת אפיק רקורדס. שלושה מיליון עותקים נמכרו מהאלבום שזכה למעמד אלבום פלטינה בארצות הברית. האלבום דורג במקום העשירי במצעד הבילבורד 200. השירים הידועים מהאלבום הם "*Lovely One*", "*Can You Feel It*" ו-"*This Place Hotel*", שנקרא במקור "*Heartbreak Hotel*", אך בהמשך שונה השם על מנת למנוע בלבול עם שירו של אלביס פרסלי.

האחרים ג'קסון חלקו ביניהם את קטעי הסלול בשירה בחלק מהשירים, אך מייקל, שזמן קצר לפני הוצאת האלבום הוציא את אלבום הסולו המצליח "*[[Off the Wall]]*", ביצע את מרבית קטעי השירה המובילים. האלבום היה הראשון של הלהקה שהגיע לעשרת הגדולים במצעד אלבומי הרית'ם אנד בלוז מאז האלבום "*[[Maybe Tomorrow]]*" שיצא בשנת 1971.

## סיבוב ההופעות
במהלך החצי השני של שנת 1981 קיימה הלהקה סיבוב הופעות ברחבי ארצות הברית וקנדה. מסע ההופעות נקרא "*[[Triumph (סיבוב הופעות)|Triumph Tour]]*" והתבסס על שירי הלהקה מאלבום זה ומהאלבום הקודם. בנוסף ביצע מייקל ג'קסון מספר משירי הסולו שלו מתוך האלבום "*[[Off the Wall]]*". ההקלטות המופע פורסמו באלבום הופעה "*[[The Jacksons Live!]]*" שיצא לאור בסוף שנת 1981.

## רשימת השירים

## קישורים חיצוניים

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת אפיק רקורדס
קטגוריה:אלבומי פלטינה בארצות הברית
דרור הרים

ממוזער|דרורי הרים נאבקים
**דרור הרים** (שם מדעי: *Passer montanus*) הוא מין ציפור ממשפחת הדרוריים. מין זה הוא בעל "כיפה" ערמונית (כמו של דרור ספרדי) וסינר קטן. ניכר בפס שחור על סוככות האוזן.

## תפוצה
תפוצה פלארקטית, אוכלוסיות יציבות, מלבד אוכלוסיות מעטות החורפות בבלקן ונודדות מהצפון. בישראל מזדמן נדיר ביותר, נמצא בעיקר בגולן ובגליל. התצפית האחרונה בו הייתה ב-22 בדצמבר 2024 בתחנת טיבוע ביצת פולג, שם נצפו שלושה פרטים.

## גודל ומשקל
משקלו כ-23 גרם. אורך גופו כ-15 סנטימטרים ואורך כנפו כ-6.9 סנטימטרים.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:דרוריים
קטגוריה:ארץ ישראל: דרוריים
קטגוריה:צרפת: עופות
קטגוריה:בעלי חיים שתוארו ב-1758
בזבוז אירופי

[ממוזער|230px|בזבוז ב[מרוקו.]]

**בזבוז אירופי** (שם מדעי: *Serinus serinus*) הוא מין ממשפחת הפרושיים. הבזבוז האירופי הוא הקטן מבין הפרושיים האירופיים והארץ ישראלים.

## תיאור

**מידות**: אורך גופו של הבזבוז האירופי 11–13 ס"מ, אורך כנפו 6.6–7.3 ס"מ ומשקלו 8–11 גרם. גודל ביצתו 16 על 12 מ"מ ומשקלה בין 10 ל-14 גרם.

צבעו של הבזבוז האירופי ירקרק-אפרפר, והעכוז, שצבעו צהוב עז, נראה למרחוק. לזכר ראש וחזה בגוון צהוב, גב צהבהב-זיתני-מפוספס ובטן צהובה ששוליה מפוספסים בפספוס חום עדין. צבעיו, ובעיקר פס מעל לעין וקדמת הראש, נעשים בולטים יותר במהלך האביב כתוצאה משפשוף קצותיהן של הנוצות במהלך החורף. לנקבה גוונים צהובים-חומים וגחונה מחוספס.

## אזור תפוצה
מוצאו של הבזבוז האירופי בצפון הים התיכון, וזה היה אזור התפוצה שלו עד 1800 בערך. מאז הוא התפשט וב-1960 הוא דגר גם ברוסיה ובדרום שוודיה.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:פרושיים
קטגוריה:ארץ ישראל: פרושיים

קטגוריה:איטליה: עופות
קטגוריה:בעלי חיים שתוארו ב-1766
הקרן הרוסית להשקעות ישירות

**הקרן הרוסית להשקעות ישירות** (ברוסית: **Российский фонд прямых инвестиций**) היא קרן עושר ריבונית שנוצרה על ידי ממשלת רוסיה בשנת 2011 כדי להשקיע בחברות מובילות בענפי הכלכלה. בכל העסקאות, הקרן משקיעה במשותף עם המשקיעים המוסדיים הגדולים בעולם - קרנות הון פרטיות, קרנות ריבון וחברות מובילות בתעשייה. לפיכך, הקרן ממלאת תפקיד חשוב במשיכת השקעות ישירות לכלכלה הרוסית. מנכ"ל הקרן הוא קיריל אלכסנדרוביץ' דמיטרייב.

ההון המנוהל על ידי הקרן עומד על 10 מיליארד דולר. הקרן השקיעה ואישרה למטרות השקעה יותר מטריליון רובל, מתוכם יותר ממאה מיליארד רובל הם מכספי הקרן ויותר מ-900 מיליארד רובל הם קרנות של משקיעים משותפים, שותפים ובנקים. הקרן גם מושכת יותר מ-30 מיליארד דולר של הון זר לכלכלה הרוסית ובנתה מספר שותפויות אסטרטגיות ארוכות טווח.
## היסטוריה
הקרן הוקמה ביוני 2011 ביוזמת נשיא הפדרציה הרוסית דמיטרי מדבדב וראש הממשלה ולדימיר פוטין.

בשנת הפעילות הראשונה שלה השלימה הקרן עסקאות לרכישת מניות MICEX-RTS ו-Enel OGK-5. ביוני 2012 הקימו הקרן ותאגיד ההשקעות בסין (CIC) את קרן ההשקעות הרוסית-סינית.

ב-2 ביוני 2016, נשיא רוסיה ולדימיר פוטין חתם על החוק הפדרלי "אודות הקרן הרוסית להשקעות ישירות", שמרחיק את הקרן ממבנה Vnesheconombank שאליו הייתה כפופה בעבר ומעניק לה מעמד הקרן הריבונית של רוסיה. בשנים 2018–2019 נידונה סוגיית הצורך בתיאום פעילות הקרן יחד עם מוסדות פיתוח אחרים כמו תאגיד הפיתוח הממלכתי VEB.RF.

במהלך התפרצות נגיף הקורונה ברוסיה הקרן מימנה את פיתוחו של חיסון Gam-COVID-Vac שמשווק על ידי חברות התרופות אליום ו-R-Pharm.
## אסטרטגיה
הקרן חברה מלאה בקבוצת העבודה הבינלאומית המונה 26 קרנות עושר ריבוניות שהפיקו את "העקרונות והפרקטיקות הכלליות המקובלות של קרנות עושר ריבוניות" (המכונים 'עקרונות סנטיאגו'). עקרונות אלה נוצרו כדי להוכיח למשקיעות ולשווקים הפיננסיים הבינלאומיים כי לקרנות עושר ריבוניות יש מסגרות פנימיות חזקות ושיטות ממשל וכי השקעותיהן נעשות רק על בסיס כלכלי ופיננסי.
## ראו גם
*רשות ההשקעות של אבו דאבי
*קרן לאזרחי ישראל

## קישורים חיצוניים

* 

## הערות שוליים

קטגוריה:קרנות השקעה
קטגוריה:ממשלת רוסיה
קטגוריה:רוסיה: קרנות
קטגוריה:גופים רוסים שהוטלו עליהם סנקציות של מחלקת האוצר של ארצות הברית
ירוק זית

**ירוק זית**, **זית** או **זיתני** הוא צבע ירוק-צהבהב הדומה לגוון פרי הזית.
[ממוזער|[טנק מרכבה סימן 4מ של צה"ל, צבעו הירוק זית משמש להסוואה צבאית.]]
[ממוזער|[זעמן זיתני.]]
צבע הזית נפוץ בטבע בכסות זוחלים, רכיכות ובעלי צמחים. במאגר מילוני האקדמיה ללשון העברית, נמצאים נכון ל-11 ביולי 2022 13 מינים ששמם מכיל את הצבע זיתני.

אוליבין, תערובת בין המינרלים פורסטריט ופאיאליט, הוא בצבע זיתני וקיבל את שמו מצבע זה.

אחד מגווני ירוק הזית, פנטון 448c, מכונה בכינוי "הצבע המכוער בעולם", ונבחר במספר מדינות כצבע לאריזות טבק וסיגריות רגילות, לאחר שחוקרי השוק קבעו שהוא הצבע הכי פחות מושך.

ירוק זית נפוץ בשימוש צבאות, וזהו צבע מדי השירות של חילות היבשה וצבע מדי העבודה (מדי ב') בכל החילות בצה"ל. בצה"ל, כומתה בצבע זית שייכת לחילות ללא צבע כומתה מיוחד ולטירונים לפני קבלת הכומתה החילית. לכומתה זו הכינוי "כומתת בקו"ם".

תקן HTML 4.01 מגדיר את הצבע זית (Olive) בשלשת ההקסא #808000.

הפיגמנט הזיתני ירוק אדמה הוא בין הפיגמנטים הירוקים העתיקים ביותר בשימוש, ותועד בציורי קיר מפומפיי. בציורים איטלקיים מוקדמים מימי הביניים, ירוק אדמה שימש בעיקר כשכבת תחתית לציור עור ולעיתים עבור וילונות, ולאחר מכן, גם כירוק לנופים.

## ראו גם

* חאקי
* הסוואה

## קישורים חיצוניים

## הערות שוליים

קטגוריה:צבעים
הונדה T360

**הונדה T360** (באנגלית: **Honda T360**) הוא טנדר המוגדר בקטגוריית כלי הרכב ביפן "Kei car" 
מתוצרת יצרנית הרכב היפנית **[[הונדה]]** אשר יוצר בין השנים 1963–1967.

## "הונדה T360"
* יוצרו 108,960 יחידות מדגם "הונדה T360".
* יוצרו 10,226 יחידות מדגם "הונדה T500".
* 2 נוסעים (נהג + נוסע).
* מנוע קדמי.
* מנוע בנזין.
* קיבולת מכל דלק - 20 ליטר.

## דגמים
* "הונדה T360".
* "הונדה T500".

## תמונות

קובץ:Honda T360 (8205830457).jpg | "הונדה T360"
קובץ: Honda T360 (8206922800).jpg | "הונדה T360"
קובץ:HondaT360.JPG | "הונדה T360"
קובץ:Honda T360.jpg | "הונדה T360"
קובץ:Honda T360 rear.jpg | "הונדה T360"
קובץ: Honda T500.jpg| "הונדה T500"


## ראו גם
* הונדה

## קישורים חיצוניים

* 
* 

## הערות שוליים

קטגוריה:טנדרים
T360
קטגוריה:דגמי מכוניות שהושקו ב-1963
קטגוריה:כלי רכב יפניים
קטגוריה:כלי רכב מסוג קיי
חמשת השבטים המתורבתים

[שמאל|300px|ממוזער|נציגי חמשת השבטים המתורבתים, בתמונות שצוירו בין [1775 ל-1850. משמאל לימין מלמעלה למטה: סקוויה מצ'רוקי, פושמאטאחה מצ'וקטו, סלוקטה ממאסקוגי, איש לא ידוע מצ'יקאסו, אוצאולה מסמינול.]]
**חמשת השבטים המתורבתים** (באנגלית: **Five Civilized Tribes**) הוא מושג, שתיאר חמישה עמים ילידים בארצות הברית: צ'רוקי, , ,  (נקראים בפי האמריקנים גם קריק) ו שבתחילת המאה ה-19 אימצו את התרבות של המתיישבים האירופאים, ויסדו יחסי שכנות טובה עמם. הם נטשו את מבנה ההנהגה השבטי, נישאו בנישואי תערובת עם המתיישבים האירופאים, ואף היו בעלים של עבדים אפריקאים. על המושג נמתחה ביקורת בגלל שימוש באתנוצנטריות להגדרת הציוויליזציות. רוב השבטים הללו השתייכו לתרבות המיסיסיפי טרם הגעת האירופים.

## השינוי התרבותי
את תהליך השינוי התרבותי של השבטים יזמו כבר ג'ורג' וושינגטון והנרי נוקס. צ'רוקי וצ'וקטו למדו את התרבות האירופאית-אמריקאית עוד טרם לכך. וושינגטון ראה בעמים ילידים שווים ללבנים בכל, אך בעלי ארגון חברתי נחות יותר. הוא ניסח שש עקרונות מדיניות המעודדת תהליך של הפיכתם ל"מתורבתים", אשר ייושמו גם על ידי תומאס ג'פרסון:
# שפיטה שוויונית כלפי האינדיאנים
# קניית אדמות אינדיאנים רק על בסיס החלטות החוק הכלל-אמריקאי
# קידום המסחר
# קידום הניסויים "המשפרים" את האינדיאנים ומקרבים אותם לציוויליזציה (האירופית)
# זכות הנשיא להענקת "מתנות" לילידים
# הענשת הפוגעים בזכויות הילידים

הממשלה מינתה סוכנים, כמו  שחיו בין הילידים, נישאו לנשותיהם והדגימו באופן אישי את צורת החיים של המהגרים.

## מסלול הדמעות

חמשת השבטים המתורבתים חיו בדרום-מזרח ארצות הברית. במאה ה-19 אדמותיהם התחילו לעניין את המתיישבים הלבנים שהקימו תנועה לגירוש הילידים. ב-1830 חתם הנשיא אנדרו ג'קסון על חוק עקירת האינדיאנים שנתמך על ידי התנועה והתקבל בקונגרס. החוק אילץ את הילידים להגר לטריטוריה האינדיאנית (לימים אוקלהומה) בדרך קשה ועקובה מדמם, במה שכונה "מסלול הדמעות". במהלך מלחמת האזרחים האמריקנית צ'וקטו וצ'יקאסו נלחמו לרוב עם כוחות הקונפדרציה, ושאר השבטים היו מפולגים בין הצדדים הלוחמים, דבר שהביא למעין מלחמת אזרחים בתוך שבט הצ'ירוקי. במסגרת המעבר לטריטוריה האינדיאנית הובטח לילידים שהשטחים הללו לא ייושבו על ידי המתיישבים הלבנים. בפועל, ההבטחה לא קוימה גם טרם אישור הממשלה האמריקנית ב-1893 ליישב את האדמות שבהן ישבו צ'רוקי. ב-1907 אוחדו שטח הטריטוריה האינדיאנית ושטח אוקלהומה למדינת אוקלהומה ש"חמשת השבטים" הם רוב אוכלוסייתה.

## קישורים חיצוניים

* 

## הערות שוליים

קטגוריה:ארצות הברית: היסטוריה
Samsung Knox

**Samsung Knox** הם פתרונות אבטחה ניידים ארגוניים המותקנים מראש ברוב הסמארטפונים, הטאבלטים והמכשירים הלבישים של סמסונג.

ב־5 במרץ 2018, הודיעה סמסונג על המכשירים המריצים את Knox 3.0 ומעלה המשתלבים בצורה חלקה עם תכונות דומות של Android Enterprise.

## סקירה כללית
Samsung Knox מספקת רשימה של מאפייני אבטחה – חומרה ותוכנה כאחד – המאפשרים לתוכן עסקי ואישי להתקיים בצורה מאובטחת במכשיר.

### תוכנה
תוכנה אחת – המכונה מכל האפליקציות Knox Workspace מאפשרת למשתמש ללחוץ על אייקון שמעביר מיד בין מצב אישי למצב עבודה ללא צורך באתחול מחדש. סמסונג טענה כי תכונה זו תהיה תואמת לחלוטין עם אנדרואיד וגוגל, ותספק הפרדה מלאה של נתוני עבודה ונתונים אישיים במכשירים ניידים ו"יפנו לכל פערי האבטחה הגדולים באנדרואיד".

### חומרה
Knox כולל תכונות אבטחה מובנות של חומרה: ARM TrustZone (טכנולוגיה הדומה ל-TPM) ומנהל האתחול ROM. Knox Verified Boot מנטר ומגן במהלך תהליך האתחול בנוסף לאבטחת Knox המובנת ברמת חומרה (הוצג ב Knox 3.3).

#### סמסונג DeX
מאז Knox 3.3 נוספו האפשרויות לניהול סמסונג DeX כדי לאפשר או להגביל את הגישה באמצעות פלטפורמת Knox לבקרה ואבטחה נוספות.

## אזכורי אבטחה בולטים
ביוני 2014 נכללו חמישה מכשירי סמסונג ברשימת המוצרים המאושרים לשימוש רגיש אך לא מסווג על ידי סוכנות מערכות הביטחון (DISA) של משרד ההגנה, המאשרת טכנולוגיה מסחרית לשימוש ביטחוני.

באוקטובר 2014, חוקר אבטחה גילה כי סמסונג נוקס מאחסנת את ה־PIN בטקסט רגיל במקום לאחסן קוד מעורבב (או בצורה טובה יותר, באמצעות PBKDF2) ועיבדה אותו באמצעות תכנות מעורבל.

באוקטובר 2014 אישרה סוכנות הביטחון הלאומית האמריקאית (NSA) מכשירי סמסונג גלקסי במסגרת תוכנית לפריסה מסחרית ומהירה של טכנולוגיות זמינות. מוצרים מאושרים כוללים את Galaxy S4, Galaxy S5, Galaxy S6, Galaxy S7, Galaxy Note 3, Galaxy Note 10.1 2014.

במאי 2016 מצאו החוקרים הישראלים, אורי קנונוב ואבישי צמר, שלוש נקודות תורפה מרכזיות הקיימות בגרסאות ספציפיות של Knox.

בדצמבר 2017, Knox קיבלה דירוג גבוה ב־25 מתוך 28 קטגוריות בהשוואה בין פלטפורמות של אבטחת מכשירים במערכות הפעלה ניידות שבוצעה על ידי חברת גרטנר.

ביוני 2017, סמסונג הפסיקה את השימוש ב־My Knox ועודדה את המשתמשים לעבור למוצר חלופי, **Secure Folder** (**תיקייה מאובטחת** בעברית).

## קישורים חיצוניים
* 

## הערות שוליים

Knox
StatCounter

**StatCounter** הוא אתר לניתוח תעבורת רשת שהוקם בשנת 1999. הגישה לשירותים בסיסיים היא בחינם ושירותים מתקדמים יכולים לעלות בין 5 ל־119 דולרים לחודש. StatCounter מבוסס בדבלין, אירלנד. הנתונים הסטטיסטיים של StatCounter משמשים לחישוב נתח השימוש באינטרנט, למשל. נכון למאי 2019, באתר StatCounter נעשה שימוש על 0.9% מכל אתרי האינטרנט.

הנתונים הסטטיסטיים של StatCounter נגזרים ישירות מבקשות גישה – שבניגוד למבקרים ייחודיים – מתוך 3 מיליון אתרים המשתמשים ב־StatCounter, התוצאה הסתכמה בסכום בקשות גישה של יותר מ־15 מיליארד לחודש. לא נעשה שימוש במשקולות מלאכותיות לתיקון דגימה מוטה, ולכן לא ניתן לראות את המספרים בסטטיסטיקה כמדגמים מייצגים.

החברה הוקמה על ידי אודהן קאלן בגיל 16. קאלן קיבל את פרס "גיבור האינטרנט" בטקס פרסי עכביש הזהב של Eircom. כמו כן, בשנת 2007 הוא קיבל את תואר "יזם השנה האירופי הצעיר" של מגזין ביזנסוויק.
בשנת 2008, כמות החברים בחברה עלתה על שני מיליון ברחבי העולם.

## ראו גם
* אלכסה

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-1999
קטגוריה:חברות איריות
Eir Spiders

ה**עכבישים** (שנודעו בעבר בתור **פרסי עכביש הזהב** ומסיבות חסות גם **עכבישי Eircom** ו־**Eir Spiders**) הוא טקס פרסים שנתי עבור תרומות איריות למדיה מקוונת ודיגיטלית במספר קטגוריות.

הטקס הוקם בשנת 1996 ומתארח על ידי המגזין Business & Finance וממומן באופן היסטורי על ידי חברת התקשורת Eir (לשעבר ידועה בשם Eircom).

מערך פרסים מקביל לצעירים בני 19 ומטה, המכונה "עכבישים ג'וניור", הוקם בשנת 2009.

מאז 2018 הפרסים ניתנים תחת חסות ועידת פסגת הטכנולוגיה של דבלין.

## קישורים חיצוניים
* 

## הערות שוליים

קטגוריה:טקסי הענקת פרסים
קטגוריה:פרסים אירופאיים
קטגוריה:אירלנד: תרבות
וינד (להקה)

**וינד** (בגרמנית: **Wind**) היא להקה גרמנית.

## היסטוריה
הלהקה הוקמה ב-1985 על ידי המלחינה האנה הלר (Hanne Haller), אליה הצטרפו שישה חברים נוספים, מאוחר יותר התחבר ללהקה הזמר ריינר הוגלמייר (Rainer Höglmeier) כסולן.

הלהקה ייצגה את גרמניה באירוויזיון 3 פעמים:
* באירוויזיון 1985, הם הופיעו בתחרות עם השיר "Für alle". הם סיימו במקום השני.
* באירוויזיון 1987, הם הופיעו בתחרות עם השיר "Laß die Sonne in dein Herz". הם סיימו במקום השני.
* באירוויזיון 1992, הם הופיעו בתחרות עם השיר "Träume sind für alle da". הם סיימו במקום ה-16.

הלהקה הוציאה להיטים רבים ועד 1997 הוציאו יותר מ-15 סינגלים.

היא זכתה שלוש פעמים במצעד הלהיטים של ערוץ הטלוויזיה ZDF.

ב-1998 הם ניסו לייצג שוב את גרמניה באירוויזיון אך לא זכו בתחרות המקדימה.

לאחר שמספר חברים עזבו את הלהקה, מ-2010 משמשת הלהקה כשלישייה מוזיקלית.

## קישורים חיצוניים

* 

קטגוריה:להקות גרמניות
קטגוריה:נציגי גרמניה באירוויזיון
קטגוריה:משתתפי אירוויזיון 1985
קטגוריה:משתתפי אירוויזיון 1987
קטגוריה:משתתפי אירוויזיון 1992
לחיי צוערי הצי!

**לחיי צוערי הצי!** (ברוסית: **Виват, гардемарины!**) הוא סרט טלוויזיה סובייטי משנת 1991, השני בסדרת סרטים על צוערי צי רוסים בתקופת המאה ה-18, בבימויה של סבטלנה דרוז'ינינה. זהו סרט ההמשך ל"צוערי הצי, קדימה!", והוא זכה להמשך "**[[צוערי הצי 3]]**".

## עלילה
רוסיה, 1744. הקיסרית יליזבטה חסרת ילדים וחולה יותר ויותר. אחיינה, צארביץ' פיוטר פיודורוביץ', בנה של אנה, אחותה הגדולה של יליזבטה, ממונה ליורש. הוא בחור צעיר שמגיל צעיר התוודע לאלכוהול וטבק וכלל אינו ראוי לשלטון. על מנת לחזק את השושלת, יליזבטה מחליטה לסדר את נישואי אחיה ומציעה לו את אחת הנסיכות הגרמניות ככלה, סופי פרידריקה אוגוסטה, שמתוקף גילה הצעיר מכונה בחיבה "פיקה" (Fiquet).

סגן הקנצלר בסטוז'ב מזמן את אלכסיי קורסאק ואלכסנדר בלוב ונותן להם משימה חשובה. על החברים למסור מכתב אישי לנסיך אנהלט-זרבסט ואז לארגן את הבאתם של "פיקה" ואמה בסתר לפטרבורג. בדרך למולדתם מצטרף אליהם במפתיע ידידם השלישי, ניקיטה אולנייב, שבאותה עת למד בגרמניה. ידידי האמת, צוערי הצי שוב יחד, והם מביאים עימם מטען יקר לרוסיה הרחוקה המכוסה בשלג: אשתו לעתיד של יורש העצר ואמה.

אולם פעולה פוליטית כזו לא יכולה לזכות להתעלמות מעיני שאר בתי המלוכה באירופה. הדיפלומטיה הצרפתית מתחילה ליזום תככים נוספים, ושבאלייה דה ברילייה חוזר שוב לממש את מזימות אלה. תוך שימוש במיומנותו של דון חואן החכם, דה ברילייה צריך להפוך לאהוב ולאשת סודה של אמה של פיקט - הדוכסית יוהאנה, אישה תאווה ואקסטרווגנטית, הנתונה עד צווארה בחובות. לאחר מכן באמצעות הדוכסית, צרפת תוכל להשפיע על יורש העצר ואשתו תוך מימוש אינטרסים שלהם. דה בריליה מתגייס ליישום העבודה בלהט מכיוון שמדובר באיבה אישית עבורו. אחרי הכל, היו אלה צוערי הצי שגנבו ממנו את אנסטסיה יאגוז'ינסקאיה, נערה רוסייה יפת תואר שהצרפתי עדיין אהב מאוד ועכשיו דה ברילייה מכין מלכודת, שחייבת לכלול את צוערי הצי, את "פיקה" ואמה.

## שחקנים ודמויות

## פסקול
* "אל תתלה את האף!" (אל תצליחו!) - דמיטרי חראטיאן ואלכסנדר דומגארוב
* "יונה (לנפרן-לאנפרה)" (Голубка (Ланфрен-ланфра) - מיכאיל בויארסקי
* "שירת הקריקט" (Песенка о сверчке) - כריסטינה אורבקאייטה

## הפקה
* הצילומים נערכו בחורף 1989–1990. לצורך צילומי הפנים השתמשו באחוזת "קוסקובו", המשמשת בדרך כלל כמוזיאון.

## קישורים חיצוניים

## הערות שוליים

קטגוריה:סרטים רוסיים
קטגוריה:סרטי המשך רוסיים
קטגוריה:סרטים ברוסית
קטגוריה:סרטים סובייטיים
קטגוריה:סרטי 1991
קטגוריה:האימפריה הרוסית בתרבות
קטגוריה:מוספילם
אצטדיון הקרח של מאלמה

**אצטדיון הקרח של מאלמה** (בשוודית: **Malmö Isstadion**) הוא אולם במאלמה שבשוודיה.

## היסטוריה
המבנה נבנה ונחנך ב-1968, האולם מכיל 5,800 מקומות ישיבה.

מהקמתו ועד 2008 היה אולם הבית של קבוצת ההוקי קרח "Malmö Redhawks" אך לאחר מכן הוחלף במאלמה ארנה, עד 1972 שימש גם את קבוצת הכדורגל מאלמה.

האולם אירח את אירוויזיון 1992.

נערך בו גם גביע דייוויס 1996 ואליפות אירופה להחלקה אמנותית על הקרח ב-2003.

ב-2013 נערכו במקום שיפוצים עבור אליפות העולם בהוקי קרח לצעירים.

## קישורים חיצוניים
* 


* 
* 


קטגוריה:מאלמה: מבנים
קטגוריה:מאלמה: ספורט